
ACTE    ÚflICH 


QUADRO  PRIMER 

.Un  mercat  vist  de  part  de  fora.  Al  fondo  la  fatxada  ab  porta 
practicable.  A  la  esquerra  una  barraca  de  memorialista, 
oberta  de  la  part  que  mira  al  públich,  pera  que  puga  véurerse 
lo  interior  de  ella.  A  la  dreta  una  parada  de  terrissa. 


ESCENA  I 

ENRICH,  en  la  barraca  de  memorialista;  PAU,  en  la 
parada  de  terrissa;  minyonas  de  servey  que  venen  y 
van  del  mercat,  després  puixos,  soldats,  gent  del  po- 
ble y  després  LAYETA. 


MUSICA 

Coro  de  ckiadas       No  hi  ha  vida  mes  bona 
ni  regalada 
que  la  vida  que  's  dona 
tota  criada. 

Es  una  reyna, 
fa  lo  que  vol; 
fent  poca  feyna 
li  pagan  molt. 
Y  si  'l  salari 
troba  poch  gros, 
lo  necessari 
sisa  del  tros. 


b  — 


CORO  DE  PROMESOS 


Criada 
Promès 


Criada 
Promès 
Criada 


Layeta 

Coro 

Layeta 


Gasta  y  rumbeja 
y  tot  li  escau; 
surt  y  passeija 
quan  be  li  plau. 
A  mans  besadas 
troba  promès 
y  'n  té  à  vegadas 
dos  ó  be  tres. 
No  hi  ha  vida  mes  bona 
etc. 

Alegre  minyoneta 

ja  soch  aquí; 
de  véuret  ab  més  ganas 

y  més  desitj. 
Ay,  noy,  que  n'  ets  de  pillo! 

(No  ho  sabs  tu  prou.) 
Y  tu  que  n'  ets  d'  hermosa! 

Ah,  dolentot! 
Qué  'm  portas  de  la  plassa? 

Remena,  noy. 
Tot  lo  que  tinch  ho  guardo 
pe  '1  meu  xicot. 

Visca  la  gràcia 
y  '1  bè  de  Dèu! 
Visca  la  reyna! 
Visca  molt  temps! 


{Remenant 
los  cistells.) 


Coro 


I 

Jo  só  la  reyna 
de  las  criadas. 
só  la  alegria 
del  meu  carrer; 
jo  à  las  mestressas 
porto  enganyadas 
y  soch  amiga 
uels  senyorets. 

Amigas  mevas 
aixís  va  '1  mon: 
mevas  ó  te  vas, 
vingan  com  son. 

Amigas  mevas 
etc. 


Layeta 


II 

Jo  tinch  de  sobras 
lletra  menuda, 
de  tot  sé  traureu 
un  bon  profit; 
als  que  i'estejan 
los  porto  ajuda 
y,  à  cops,  veig  cosas. 
que  no  las  dich. 

Amigas  mevas 
etc. 

PARLAT 

Laye.  Sí,  noyas,  sí;  lo  mon  es  un  teixit  de  tram- 
pas  y  d'  embolichs,  que  no  hi  ha  per  ahont 
agaíarlo,  y  nosaltres,  las  minyonas  de  ser- 
vey,  som  las  que  com  entrem  en  certas  in- 
terioritats n'  estem  mes  al  ianto. 

Min.  i.a  Ja  ho  pots  dir. 

Laye.  Diuhen  que  hi  han  llibres  que  explican  las 
historias  de  per  tot,  jves  quina  falta  'ns  fan 
à  nosaltres!  Sense  haverne  fullejat  may  cap, 
sabem  millor  que  ningú  totas  las  historias 
del  vehinat.  No  es  cert? 

Min.  2.3  Per  més  amagadas  que  sigan. 

Min.  i.a  Anem,  noyas?  Ja  es  hora  d'  anà  à  rebre  'Is 
reganvs  de  las  nostras  mestressas. 

Min.  2.a  Oy,  y  '1  cas  que  'n  fem  nosaltres!  Ja  pots 
xiular... 

Min.  i.a  Qué  vens,  Layeta? 

Laye.  No,  'm  quedo,  que  tinch  de  veure  à  ne  '1 
perdut  d'  en  Manció  y  dirni  quatre  de  fres- 
cas. 

Min.  i."  No  li  vindran  mal  ab  aquesta  calor  que  fa. 
Vaja,  adéu,  noya. 

Laye.      Adéu  siau. 

(Surt  lo  coro.) 


ESCENA    II 

LAYETA,  ENRICH  y  PAU,  en  sos  puestos 
després  MANCIÓ 

Laye.  Ahont  deu  ser  ara  aquest  estrafalari  ? 
L'  hauria  de  haver  donat  à  dida  més  vega- 
das!  Però  això  'm  pert  à  mi:  '1  tenir  massa 
bon  cor.  Ab  una  paraula  dolsa  fan  de  mi  ;1 
que  volen.     (Passeija  per  la  escena.) 

Pau  Qué  no  'm  vol  comprar  res  avuy,  rateta? 

Laye.      Vàgissen  à  passeig! 

Pau  Uy,  quin  génit!  No  's  pensi,  aixís  m'  agra- 
dan  à  mi.  Las  que  '1  tenen  viu  son  las  que 
'm  donan  més  ganancia. 

Laye.  ■  Ja  'm  sentirà  quan  vinga.  Ah,  aquí  '1  tenim 
à  n'  aquest  bon  mosso! 

Manció   Adéu,  prenda. 


608868 


Laye.  Sí,  '1  que  sens  tu  es  que  no  ho  siga.  Ja 
m'  haurias  dut  à  empenyar  més  vegadas!... 

Manció  Anem,  tot  just  arribo  y  ja  m' insultas.  No 
n'  estàs  poch  d'  enfadada! 

Laye.  Y  ab  rahó.  Te  sembla  à  tu  que  son  horas 
de  venir  aquestas?  Si  't  pensas  que  tinch 
d'  estar  fent  la  guardià  esperant  à  mi  se- 
rio?', vas  molt  errat  de  comptes. 

Manció  Dispénsam,  noya,  no  he  pogut  ,venir  avans. 

Laye.      Per  las  feynas  que  tu  tens  de  fer!... 

Manció  Ja  ho  sabs.  No  es  culpa  meva.  Això  1  go- 
bern. 

Laye.  Qué  te  que  veure  '1  gobern  ab  que  tu  tre- 
vallis  ó  't  passeijis  fent  lo  dropo  tot  lo  sant 
dia? 

Manció  Veuràs,  molt  senzill.  Com  que  no  manan 
los  meus,  no  tinch  feyna. 

Laye.      Y  quins  son  los  teus? 

Manció  Los  de  las  huelgas. 

Laye.  Ja;  tu  voldrías  que  't  donguessen  feyna  los 
que  la  fan  parar. 

Manció  Ja  veuràs:  feyna,  no;  acupació.  Ja  me  'n  van 
dar  una  vegada,  pe  '1  primer  de  Maig. 

Laye.      Y  qué  feyas? 

Manció  Passeijà  rambla  amunt,  rambla  avall  y  fer 
ganyotas  als  de  policia.  Però  va  durar  poch. 
Se  va  arreglar  la  cosa  y  vaig  tornar  à  que- 
dar en  vaga. 

Laye.      Com  de  costum. 

Manció  Veuràs,  jo  tinch  dignitat  y  soch  incapàs  d'' 
admetrer  feyna  dels  que  no  pensen  com  jo. 
Qu'  es  culpa  meva  que  "Is  meus  no  remenen 
las  cireras? 

Laye.      Quin  gandul  n'  hi  ha  de  tú! 

Manció  Això  no  ho  digas  ni  en  broma.  Be,  qué  'm 
portas  avuy,  aixerida? 

Laye.      Lo  que  jo  t'  hauria  de  donar... 

Manció  Alguna  de  las  tevas.  Vet  aquí  '1  que  sou 
vosaltres.  Quan  veyeu  que  un  hom  us  por- 
ta afecte... 

Laye.       D'  això  te  'n  prevals,  estrafolari. 

Manció  Qué  hi  ha  aquí  de  bó?     [Obrint  lo  cistell.) 

Laye.  Té,  pren  un  xich  defruyta.  No,  aquesta  no, 
que  no  es  tan  bonica:  déixala  pels  amos. 

Manció  Si  ets  lo  mes  salada!  Sempre  ho  dich  jo:  no 
n'  hi  ha  cap  com  la  Layeta.  Y  qué  no  'm 
donas  res  per  tabaco? 

Laye.      No  sé  si  tinch  menuts.     (Ramena  'Is diners.) 
Manció  Ja  't  tornaré  '1  cambi  un  altre  dia.   O  sinó, 
mira,  aixís  n'  hi  haurà  pel  Folis.    (Pren  una 
moneda.) 

Laye.      No,  espera;  que  fora  massa. 

Manció  Tu  ray,  que  ja  sabs  fer  comptes...  Y  després, 
no  dius  que  son  tan  richs  los  teus  senyors? 

Laye.  Si  vols  que  't  diga  la  vritat,  no  sé  que  me 
'n  pensi.  Per  un  costat  ho  crech,  perquè 
rumbejan  molt;  però,  per  altre,  veig  que  ve- 
nen comptes  y  no  's  pagan  y  ab  això  del 
primer  pis  y  principal,  fan  uns  embolichs 
que,  com  no  vinga  ben  aclarida  la  cosa, 
resulta  qu'  ells  son  primer  pis  pera  pendrer 
lo  que  portan  y  no  ho  son  pera  pagar  quan 
n'  es  1'  hora. 

Manció  Ja  no  m'  agrada  tant  això. 

Laye.  Be,  veuràs;  à  mi  con  tal  que  'm  paguin  la 
soldada... 

Manció  Y  aquesta  la  cobras. 

Laye.  Més  ó  menos  tart.  Be  ho  sabs  tu  prou,  que 
no  me  la  deixas  may  portar  à  la  caixa 
d'  orros. 

Manció  Y  qué  'n  traurias!  Tonta!  Si  à  n'  allí  s'  hi 
floreixen  los  diners.  Val  màs  que  rodin. 

Laye.       Prou  que  rodan,  cuydanten  tú. 

Manció  Y  aixís  ha  de  ser:  que  menji  tothom!  Oy! 
ara  que  parlo  de  menjar;  te  convido  à  pen- 
dre  una  nata,  ab  fulla,  pagant  tú,  s'  entén, 
perquè  jo,  fins  que  pujin  los  meus... 

Laye.      Això  si  que  no  pot  ser.  Es  massa  tart. 

Manció  No  sé  1'  hora  qu'  es,  perquè  fa  temps  que 
tinch  lo  rellotje  à  1'  hospital,  però  pera 
menjar  totas  las  horas  son  bonàs. 

Laye.      Però  jo  faria  tart. 

Manció  Bah!  Cinch  minuts  més,  cinch  minuts  me- 
nos, no  vindrà  d'  aquí.  Digas  que  'Is  revi- 
sors t'  han  entretingut. 

Laye.  No  hi  val  això  ab  la  mestressa.  Ja  sab  que 
això  sols  sucsuheix  quan  hi  han  concejals 
nous,  qu'  encara  no  s'  han  franquejat  ab 
los  de  la  plassa. 

Manció  Be,  empescat  qualsevol  cosa  y  anem  à  la 
xacolatería. 

Laye.      Anem,  però  enllestim. 

Manció  Jo  hi  so  pel  gust  d'estarme  ab  tú  un  ratet  més. 

Laye.      Ja  /'  eniiendo.     (Surten  per  la  dreta.) 


ESCENA     III 
ENRICH,  PAU,  en  sos  pueslos,  ISABEL  y  una  noya 

Noya  (Presentant  un  paper  d'  agullas  d  Isabel,  que 
entra  pel  foro.)     Que  vol  agullas? 

Isab.  No,  noya.  (La  noya  entra  en  lo  mercat.) 
Veyam  si  estarà  desocupat?  Sí,  ja  he  tingut 
prou  sort.  (Se  dirigeix  d  la  barraca  del 
Enrich.)     Bon  dia. 

Enr.        En  qué  puch  serviria? 

Isab.        M'  hauria  d'  escriure  quatre  mots  de  lletra. 

Enr.        Tants  que  vulga. 

Isab.  Las  cartas  pera  la  íamilia  ja  me  las  escriu 
lo  senyoret  de  casa,  qu'  es  un  jove  que  té 
molt...  d'  allò;  però  'n  tinch  d'  envià  una  à 
un  cosí,  qu'  es  à  la  Habana,  qu'  estem  pro- 
mesos, y  com  es  d'  amor  necessito  que 
m'  ho  penetrin  més. 

Enr.  Ja  la  entench.  Segui,  si  es  servida.  (S' 
assenta)!.) 

Isab.        Vull  que  la  carta  siga  molt  dolsa. 

Enr.  En  compte  de  arenilla  hi  posarem  sucre; 
qué  li  sembla? 

Isab.        Qu'  es  plaga! 

Enr.        Ja  està  la  fetxa.  Digui. 

Isab.        Mi  muy  querido  Pepet,  cabo. 

Enr.        Cabo  's  diu? 

Isab.  No,  es  qu'  es  militar  y  es  cabo,  y  vull  do- 
narli  '1  tractament. 

Enr.        Ja. 

Isab.  Això  no  vol  dir  que  no  'ns  estimem.  Més 
que  ?ls  amantes.  Ja  m'  ho  deya  ell  sempre, 
que  jo  era  la  seva  Isabel;  perquè  jo  'm  dich 
Isabel. 

Enr.        Per  molts  anys. 

Isab.        Y  ell,  com  se  deya,  que  no  me  'n  recordo? 

Enr.        Qui,  '1  cabo? 

Isab.        No;  V  amdnte,  '1  de  Teruel. 

Enr.        AhlMarsilla. 

Isab.  Just!  Donchs  ja  li  pot  posar  qu'  ell  serà  lo 
meu  Morcilla. 


ESCENA   IV 

Los  mateixos,  ANGELETA,  TECLETA,   SERAFÍ 
després  un  comprador 

Ange.      Sembla  que  tingas  por,    que   miras  per  tot 

tan  esvarat. 
Ser.         No,  por  precisament  no,  però  una  cosa  que 

s'  hi  assembla.   Es  que  avuy  he  somiat  que 

la  teva  mare  'in  donava  una  pallissa  y  deve- 

gadas  los  somnis...  resultan  veritats. 
Ange.      Quina  tontería! 
Ser.         Ay,  Angeleta!   Es  que  la  teva  mare  es  molt 

capassa  d'  això  y  molt  més. 
Ange.      Tu  no  la  estimas  à  la  mamà. 
Ser.         No,  si  t'  haig  de  ser  franch,  lo  qu'  es  això 

si  que  no. 
Tec.        (Vaya  uns  papers  que  ha  de  fer  una  deve- 

gadas!) 

{Surt  lo  comprador  y  's  dirigeix  d  la  parada 

de  plats  y  ollas.  Quedan  formant  tres  gru- 

pos:  lo  comprador  y  Pau  d  la  dreta,  Serafí, 

Angeleta  y  Tecleta,  un  poch  apartada,  al 

mitj  y  Enrich  é  Isabel,  d  la  esquerra,  en  la 

barraca.) 

Isab.        (A  Enrich.)     Pósili:  ta  quiero  y  ta  raquiero. 

Enr.        Ja  li  hem  posat  tres  cops. 

Isab.        No  hi  fa  res,   tornemhi.   Això   may  cansa: 

quan  més  s'  hi  torna  més  agrada. 
Enr.        Tornemhi  donchs. 
Ser.         (A  Angeleta.)     Jo  sol  ab  tú  aniria  molt  bé, 

però  ab  la  vella  al  mitj  no  hi  passo. 
Ange.      (Ab  ca?'i?iyo.)     Serafí! 
Ser.         Angeleta  meva! 
Pau  (Al  comprador.)     Es  un  topí  de  primera,  ja 

se  '1  pot  mirar. 
Isab.        (Dictant.)     Pienso  cuan  tí  de  dia  y  de  noche. 
Pau  (Al  comprador .)     Y  ab  poch  foch  se  calenta, 

que  es  una  ventatje. 
Isab.        (A  Enrich.)     Pósili  que  per  ell  serà  lo  meu 

amor. 
Pau  Ja  hi  pot  ficar  lo  que  vulga,  que  tot  hi  cap. 

Enr.        Qué  més? 
Isab.        Que  si    's  casa  ab   mi   serà  lo    duenyo   del 

meu  cor. 
Pau  Li  donaré  quasi  de  franch. 


Ser.         No  'ns  estem  parats  aquí,    perquè  es  massa 

vist  y  tinch  por... 
Ange.      Ets  un  xich  massa  cobart,   tan   mateix!  Has 

de  tenir  més  nervi,  més  energia. 
Ser.         Fora  d'  aquí,  tot  lo  que  vulgas.  Aquí  tinch 

por  de  la  teva  mare,  no  hi  puch  fer  més. 
Ange.      Anem,  anem. 
Pau  (Al  comprador .)     Cregui  qu'  es  una  ganga 

lo  que  se  'n  porta. 
Tec.        (Apartada.)     Y  seguim  aguantant  la  capa. 

Valga  que  hi  cau  alguna  coseta   de  'n  tant 

en  tant.     (Surten  Serafí,  Angeleta  y  Tecleta 

pel  j  oro.) 
Isab.        (A  Enrich.)     Ah!  Y  pósili  que  cuydado  ab 

las  negras,  perquè  si  jo  sé  que  'm  falta,  à  la 

primera  carta  li  enviaré  un  parell  de  bofeta- 

das  que  no  li  aniran  mal. 


ESCENA    V 

ISABEL,  ENRICH,  en  la  barraca; 
PAU,  en  la  parada;  TOMÀS  y  MANCIÓ 

Tomàs  (Veyent  que  Tecleta  entra  en  lo  mercat.) 
Sempre  ab  aquell  parell  de  micos!  Las  mi- 
nyonas  no  haurian  de  volerhi  anar  à  la 
plassa  acompanyadas.  No  'ns  en  porta  pochs 
de  perjudicis  aquesta  costum!  (Disposantse 
d  seguir  d  Tecleta.) 

Manció  Alto,  noy. 

Tomàs     Ets  tú!  Qué  hi  ha  de  nou? 

Manció  Qué  vols  que  hi  hagi!  Qu'  estich  molt  mal 
de  xexa  y  que  ja  es  hora  de  que  fem  alguna 
cosa. 

Tomàs  Negoci?  Vinga;  però  que  siga  segur,  perquè 
1'  última  vegada  no  'm  vaig  sentir  tant  de 
los  quinze  dias  de  estar  à  la  sombra  com 
de  la  llisada  que  'm  van  regalar  al  atrapar- 
me  y  gracias  que  ningú  va  declarar  y  que 
untant  las  rodas  vaig  eixirne  barato... 

Manció   No  sempre  han  d'  esguerrarse  'Is  negocis. 

Tomàs     Be,  digas,  qué  has  filat  tu? 

Enr.  (Dant  la  carta  d  Isabel.)  Aquí  la  tè  y  li 
asseguro  que  si  aquesta  carta  no  F  encent 
com  un  misto,  ja  pot  dir  qu1  es  de  pedra  '1 
seu  xicot. 

Isab.  Qué  ha  de  ser  de  pedra!  Però  ja  es  bo  que 
la  carta  siga  ardenta,  perquè  com  ha  de 
passar  tanta  aygua  si  no  fos  aixís  arribaria 
tota  aygualida.  Bueno,  aquí  te  '1  compte  y 
cap  al  correu.     (Pagant.) 

Enr.        Està  molt  bè.  Estiga  boneta. 

(Sw~t  Isabel.) 

ESCENA  VI 

ENRICH,  PAU,  en  sos  puestos;  MANCIÓ, 
TOMÀS,  després  D.a  PRUDÈNCIA 

Manció  No  pot  estar  més  ben  combinat.  Ocasió, 
temps,  seguritat...  tot.  Sols  una  cosa  'm 
desagrada. 

Tomàs     Qué? 

Manció  Que  tinch  por  que  no  'ns  enduguém  mico. 
Que  no  siga  tan  gras  lo  gall  com  convin- 
dria. 

Tomàs    Vols  dir? 

Manció  La  Layeta  dupta  y  ja  sabs  que  te  '1  nas  fi. 

Tomàs     Però  ella  sab?... 

Manció  Vols  callar,  home!  Ella  baixarà  à  ballar, 
perquè  1'  adroguer,  que  's  diu  Pere,  celebra 
la  vigília  del  seu  sant  y  nosaltres... 

Tomàs     No  digas  més. 

Pru.  Veyàm  si  'Is  trobaré.  Qu'  ells  son  aquí  no 
'n  tinch  cap  dubte,  però  això  es  tan  gran... 
La  minyona  del  tercer  pis  m'  ho  ha  contat 
ab  tots  los  ets  y  uts.  Y  després  diran  que 
son  xafarderas  las  minyonas! 

Pau  Qué  vol  una  cassola,  senyora? 

Pru.        Un  dimoni  fregit,  vull. 

Pau         No  'n  vench  d'  això. 

Pru.  Si  'Is  atrapo!  No  aniran  à  Roma  per  la  pe- 
nitencia. (Passeija  agitada.)  Qui  sab!  Pot 
ser  aquest  sabria  darmen  rahó.  (Dirigmtse 
d  Pau.)  Escolti:  <jque  hauria  vist  una  mi- 
nyona, acompanyada  de  una  noya  jove, 
acompanyada  de  un  mico... 

Pau  Uy,  que  acompanyants!  Ni  una  professo! 

Pku.        Be,  contesti  à  lo  que  li  demano. 

Pau  (Rient.)  Una  minyona  diu!  Si  aquí  no  'n 
passan  de  minyonas! 

Pru.        Desvergonvit! 

Pau  Senyora! 

Pru.        Sàpiga  que  de  mi  ningú  se  'n  burla. 

Pau  Perdoni,  donya  Pretensions. 

Pru.         No'm  moteigi.  Me  dich  Prudència,  ho  sent? 

Pau  Ningú  ho  diria. 

Pru.         Mes  tonta  jo  de   rebaixarme  ab  certa  gent. 

Veyàm  si  'Is  trobo  per  dins.     {Entra  desa- 

I orada  en  lo  mercat.) 
Pau  Cuydado  no  's  desboqui,  donya  Prudència. 

Manció  Quedas  enterat? 
Tomàs     Currienta,  no  taltaré. 
Manció  Y  muxoni. 
Tomàs     No  tingas  por  que  m'  en  vagi  de  la  muy;  sé 

lo  que  m'  hi  va. 
Manció  Alanta,  donchs. 

Tomàs     Jo  'm  quedo  perquè  espero  à  la  meva. 

{Surt  Manció.) 


ESCENA  VII 

ENRICH,  PAU,  en  sos  puesios;  TOMÀS,  en  lo  fondo; 
SERAFÍ,  ÀNGELA  y  TECLETA,  perla  esquerra 

MÚSICA 


Serafí 

Ay,  Angeleta  meva! 

Angeleta 

Ay,  Serafí! 

Serafí 

Ay,  quan  serem  felissos! 

Angeleta 

Ay.  ja  ho  pots  dir! 

Tecleta 

Ay,  qui  aixís  pogués  veure 
al  meu  Tomàs! 

Tomàs    (A; 

vansant) 

Ja  'm  tens  aquí,  Tecleta. 

Tecleta 

Fuiç,  que  't  veuran. 

Serafí     (A 

Angeleta)       Jo  t'  estimo, 

jo  m'  arrimo, 

jo  sens  tu  res  no  puch  íer. 

Angeleta 

Jo  't  voldria 
tot  lo  dia, 
fins  de  nits  si  pogués  ser. 

Tomàs    (A 

Tecleta) 

Ay,  pitera! 
sandunguera, 
qui  't  pogués  arreplegar! 

Tecleta 

Ay,  quin  pillo! 
Tens  més  brillo! 
mes  de  tu  no  'm  puch  fiar. 

Serafí 

Ay,  Angeleta  meva! 

Angkleta 

Ay,  Serafí! 

Serafí 

Ay,  quan  serem  felissos! 

Angeleta 

Ay,  ja  ho  pots  dir! 

Tomàs 

Ay,  Tecla  de  ma  vida! 

Tecleta 

Ay,  Tomaset! 

Tomàs 

Ay,  si  tu  m'  escoltessis! 

Tecleta 

No  n'  hi  ha  de  fets. 

ESCENA   VIII 
Los  mateixos,  D.a  PRUDÈNCIA,  /oro 

PARLAT 

Pru.  Ja  ho  he  dit  que  'Is  trobaria  aquí.  Pillos! 
[Empren  als  nuvis  d  castanya  seca.) 

Ser.         Ay,  la  sogra!    (Se  tira  damunt  de  la  terrissa.) 

Pau  (Esvarat.)     Qué  fa! 

Tomàs  [Rient.)  Vaya  un  modo  de  triar  la  mer- 
cancía! 

Pru.  (A  Tecleta.)  Y  tu  ,  descarada,  que  això 
comportas... 

Tec.        (A  Angeleta.)     Anem,  anem. 

Ange.      Pobre  Serafi!     (Surten  Jugint  Ange.  y  Tec.) 

Pru.  (Seguintlas.)  També  n'  hi  haurà  per  vo- 
saltres. 

Tomàs     Quin  sargento  n'  hi  ha  d'  aquesta  dona! 

Pau  (A  Serafí  que  s'  aixeca.)     Ara  contarem    lo 

que  m'  ha  trencat.) 

Ser.  (Rascantse la  butxaca.)  Y  després  diran  que 
'Is  somnis  enganyan! 


QUADRO  SEGOiN 

Entrada  d'  una  casa  del  Ensanxe.  Lo  portal  à  la  dreta;  lo  co- 
mens  de  la  escala  à  la  esquerra.  En  lo  mur  del  fondo  lo 
kiosco  del  porter  ab  tots  los  trastos  de  ataconador:  vetllador, 
botas,  etc. 

ESCENA    I 

TECLETA  y  ANGELETA,  després  QUICO 

(Tecleta  y  Angeleta  atravèssan  la  escena  sense 
pararse,  venint  del  carrer  y  enfilant  la  escala.) 

Ange.      Ja  'ns  ha  perdut  de  vista. 

Tec.        Massa  que  'ns  trobarà  en  sent  à  casa. 

Ange.      Pobre  Serafí!     (Pujan.) 

(Surt  Quico,  un  xich  geperut,  ab  devanial  de 
ataconador,  venint  del  carrer  una  mica 
alegre.) 

CANT 

I 

Quico  Hi  ha  gent  que  s'  hi  capfica 

quan  las  cosas  no  van  bè, 
tan  si  'm  ponen  com  no  'm  ponen 
jo  estich  sempre  lo  mateix. 
Qué  'n  traurem  d'  amohinarnos 
si  '1  qu'  es  fet  no  te  remey? 
A  las  penas  punyaladas 
vals  disgustos,  vi  del  sech. 

Qui  s'  hi  amohina 

pitjor  per  ell; 

jvisca  la  broma 

y  '1  bon  vinet!  {Canta  v  balla.) 

II 

Vaig  casarme  y  la  costella 
va  morirsem  tot  seguit, 
jo  que  sí,  vingan  un'  altre, 
que  lo  nou  cura  lo  antich. 
La  segona  y  la  tercera 
varen  fe  '1  mateix  camí : 
jo  à  la  esquena  tot  m'  ho  tiro 
y  de  mals  de  cap  me  'n  rich. 
Qui  s'  hi  amohina 
etc. 

III 

Tan  si  son  los  blanchs  que  manan 
com  si  manan  los  vermells, 
jo  faig  la  mateixa  vida 
y  no  'm  cuydo  del  gobern. 
Si  tinch  pa  sech  me  'n  faig  sopas, 
si  no  'n  tinch  no  me  'n  puch  fer, 
qu'  ells  no  'm  posan  lo  pa  à  taula 
ni  umpliràn  mon  porronet. 
Qui  s'  hi  amohina 
etc. 


PARLAT 

Quico  Filoso/ía,  com  diu  lo  senyor  mestre  del  pri- 
mer pis,  filosofia  y  pega,  vet'  aquí  tot  lo 
que  necessito.  La  filosofia  pera  mi,  la  pega 
pera  las  sabatas.  No,  y  lo  qu'  es  de  pega  no 
me  'n  falta:  fins  pera  mi  y  tot  n'  hi  ha.  Que 
voleu  més  pega  que  euviudar  tres  cops! 
Y  lo  que  son  las  cosas!  totas  las  donas  van 
morir  per  lo  mateix:  per  la  boca.  La  pri- 
mera per  massa  menjar.  Va  ferse  un  tip  de 
neulas  que  no   las  va  pahir.   La  segona  per 

massa  beurer:  anant  à  nadar.  Sempre  ho 
dich  jo  que  1'  aygua  dona  mals  resultats. 
Y  la  tercera  per  massa  enrahonar.  Estava 
sempre  que-trich  que-trach,  que-trich  que- 
trach,  com  una  guatlla,  buscantme  rahons 
y...  un  dia  li  vareig  tirà  una  forma...  y 
aixís  va  callar.  Veurem  la  quarta...  Si  un 
hom  s'  hi  capfiqués!...  Nada,  Quico,  filoso- 
fia y  íora.  Anem  à  posar  talons  à  n'  aquell 
parell.  No  ho  sé;  'm  sento  avuy  unas  pocas 
ganas  de  trevallar.  Deu  ser  una  malaltia 
això.  Oh,  y  que  m'  hi  hauria  de  posar  es- 
mena perquè  fa  molt  temps  que  'm  dura. 


ESCENA  II 

QUICO,  D.a  PRUDÈNCIA  y  després  un  xicot 

Pru.        (Tota  sofocada.)     Quin  tip  de  córrer  m' han 

fet  fer! 
Quico      Bon  dia,  donya  Prudència. 
Pru.        Qué  ja  han  entrat  aquellas  bonàs  pessas? 
■Quico     Quínas  pessas? 
Pru.        La  meva  filla  y  aquella  poca  vergonya  de  la 

Tecleta. 
Quico     (Uy,  uy,  uy,  quins  vents  corran!) 
Pru.        Aquella  que  vostè  'm  va  recomenar  tant.  Ja 

1'  hi  dich  jo  que  ha  sortit  bona! 
Quico      No  li  agrada?  Veliaquí  '1  que  son  las  cosas. 

A  mi  tanta  pessa  que  'm  faria. 
Pru.        Donchs  casis'hi  y  tindrà  una  bona  alhaja. 
Quico     Ella  volgués.  Fora  la  quarta. 
Xicot      (Desde  la  porta,  y  fugint.)     Mata-donas! 
Quico      {Anant   fins  d   la  porta.)     Desvergonyit! 

(Tornanisen .)     No  las  he  vistas  passar.  Es 

cert  que  hi  tingut  d'  anar  aquí   aprop  pera 

una  diligència... 
Pru.        Sí,  à  la  taberna. 
Quico      Senyora! 
Pru.        Aixís  es  com  vostè  vigila  y  aixís   es  com 

aquell  mico  veu  à  la  Tecleta  y  li  dona  reca- 

dets  pera  ma  filla. 
Quico  Donya  Prudència! 
Pru.        Ja  sé  jo  qui  es  vostè;  y  també  ho  sabrà  '1 

procurador  quan   convinga.     (Puja   la   es- 
cala.) 

ESCENA    III 
QUICO 

Quico  Senyora!  Mireu  que  n'  hi  ha  un  feix  dr 
aquesta  dona!  Quin  modo  de  desacreditar  à 
las  personas!  Y  la  que  més  hauria  de  callar 
de  la  escala,  perquè  '1  procurador  sab  prou 
lo  que  li  costa  d'  arrancarli  'Is  lloguers.  Y 
à  mi  que  'm  dona  perquè  vigili  ó  deixi  de 
vigilar!  Una  pesseta  per  Nadal,  quan  li 
porto  las  bonàs  festas;  que  ja  me  'n  faig 
més  de  la  cartulina.  Si  m'  hi  hagués  d'  en- 
fundar! En  cambi  '1  promès  de  la  noya  me 
dona  de  'n  tant  en  tant  pera  que  puga  posar 
oli  à  las  frontissas  del  canyó.  Pobre  jove  si 
arriba  à  casarse!  Ja  haurà  ben  tret  la  grossa 
de  Madrid  sense  assentarshi.  Y  sinó  que  ho 
diga  don  Lleó.  Pobre  marit!  Aquest  sí.  que 
sab  lo  qu'  es  passà  '1  purgatori  en  vida.  Ma- 
laguanyada vara  de  freixa!  Però  si  es  tan 
manso... 


ESCENA   IV 

QUICO  y  D.  LLEÓ  {Per  la  escala) 

Quico  (Uy!  parlant  del  llop...)  Bon  dia  tinga  don 
Lleó.  Vostè  ja  se  'n  va  à  dar  la  volteta. 

Lleó  Sí;  es  lo  mellor  que  puch  fer.  Aixís  un  se 
distreu...  (Y  no  fa  mala  sanch  à  casa.) 

Quico  Y  aixís  s'  agafa  gana  per'  dinar.  Jo  no  sé 
pendre  un  trist  rosegó  de  pà  sinó  estiro  pri- 
mer las  camas,  tan  sols  siga  fins  à  la  canto- 
nada del  carrer. 

Lleó       (Sí,  finsà  la  taberna.)  Estiga  bó.     (Suriint.) 

Quico  Que  li  vaja  bé.  Pobre  senyor!  A  mi  no  m' 
enganya;  no  es  pas  pera  estirar  las  camas 
pera  lo  que  surt:  per  no  estar  ab  aquella 
fiera.  Aquest  matrimoni  fa  com  los  catúfols 
de  una  cinia,  que  quan  1'  un  puja  V  altra 
baixa. 

ESCENA   V 

QUICO,  TECLETA  y  després  un  xicot 

Tec.  (Cridant  d  la  escala.)  Sí  senyora,  y  ab  molt 
gust  que  me'n  aniré.  (Pausa.)  La  trapas- 
sera  y  descarada  ho  serà  vostè. 

Quico     Qué  't  passa,  Tecleta? 

Tec  (Àvansant.)  Que  ja  'm  pot  buscar  amo. 
Però  que  siga  una  casa  corrent  y  no  com 
aquesta.  No  hi  estich  feta  à  servir  bruixas. 
Uix!  Ahont  va  allò!  Si  es  mes  dolenta  que 
'n  Ravachol  del  Parque.   M'  ha  tret  de  casa! 

Quico      Y  això,  qué  n'  hi  has  feta  alguna  de  grossa? 

Tec  Per  protegirli  la  família.  Veji  com  agraheix 
los  favors. 

Quico  Si  no  se  'n  poden  fer  de  favors  à  certas  per- 
sonas. 

Tec  Ha  vingut  à  sorprendrens  à  la  plassa.  Ves, 
qué  hi  ha  de  anà  à  fer  ella  à  la  plassa! 

Quico  Sí,  aquesta  dona  's  fica  sempre  en  lo  que 
no  's  deuria  ficar. 

Tec        Y  m'  ha  ataconat  à  ne  '1  pobre  senyoret... 

Quico  Ataconadora!  Es  à  dir  que  fins  me  fa  la 
competència!  Heu  vist! 

Tec        Be,  qué  'm  buscarà  una  bona  casa? 

Quico  Tot  lo  que  vulgas.  Y  si  vols  deixar  de  ser- 
vir y  viure  de  renda,  casat  ab  mi. 

Tec        Ab,  vostè!  ja,  ja,  qu'  està  de  broma! 

Xicot      (Desde  la  porta  fugint).     Mata-donas! 

Quico      (Correnthi.)     Ah,  pillet! 

Tec        Ja  avisaré  també  à  I'  adroguer,  per  si  me  'n 


Quico 


sab  alguna. 


Ara  me  'n  vaig  desseguida  à  donar  veus...  y 
de  pas  remullaré  la  boca,  perquè  de  tant 
parlar  la  tinch  tota  seca.     (Surt.) 


ESCENA   VI 
TECLETA  y  LAYETA 


Tec        Si  vejés  à  ne  'n  Tomàs,  ara  mateix  me  'n 

duya  '1  mundo. 
Laye.      (Baixa  la  escala,  cantant.)     Dónde  vas  cuan 

menion  de  Melilla?  Hola!  Tecleta. 


Tec.        Ditxosa  tú,  que  pots  cantar,   's  coneix  que 

't  van  be  las  cosas. 
Laye.      Qué  no  t'  hi  van  à  tú? 

Tec         Busco  casa. 

Laye.  Y  això  t'  amohina?  Si  n'  haurias  d'  estar 
contenta  de  sortir  de  aquell  infern. 

Tec.  Si  no  fos  per  la  vella!  Lo  senyor  es  un  pasta 
d'  agnus  y  à  la  noya  li  he  posat  afecte. 

Laye.  Mal  fet;  no  se  'n  pot  posarà  ningú,  perquè 
't  lligan  la  voluntat.  Ja  no  serviria  à  n' 
aquesta  casa  jo,  si  no  fos  pel  senyoret.  Res, 
debilitats.  Com  veig  que  la  senyoreta  las  hi 
fa  tan  grossas  com  pot,  m'  interesso  per  ell. 
Res  de  mal,  sabs? 

Tec.        Vols  callar! 

Laye.  Y  la  vritat  es  que  també  faig  tot  lo  que 
vull.  Ell  m'  ho  deixa  tot  à  la  meva  mà  y 
com  la  senyoreta  no  es  may  à  casa.. 

Tec.        Y  com  consent  ell  que  la  dona  fassi  això? 

Laye.  No  't  dich  que  '1  porta  enganyat?  Ab  la  ta- 
padora de  ser  una  cosa  que  manifasseixen 
las  senyoras,  fa  '1  que  vol  y  tot  lo  dia  roda. 
Juntas,  conferencias,  visitas,  qué  sé  jo! 
Dèu  ho  sab  las  visitas  que  deu  fer! 

Tec.  Ja  't  dich  jo  que  no  n'  hi  ha  un  pam  de  net. 
Ara  mateix  ni  sabrem  ahont  ficarnos  las  po- 
bres minyonas  de  servey. 

Laye.  Sí,  perquè  això  compromet  lo  nostre  bon 
nom.  La  gent  no  mira  lo  que  una  es,  sinó 
allà  ahont  s'  està;  y  si  la  mestressa  es  dificul- 
tosa pensan  que  també  ho  ha  de  ser  la  mi- 
nyona; y  una  'n  val  de  menos! 

Tec.  Ja  ho  pots  dir.  Valga  que  perxó  may  falta 
qui  'ns  aprecia  y  tinga  confiansa  en  nos- 
altres. 

Laye.  No  faltaria  més.  Bo  fora  qu'  en  Manció  no 
tingués  confiansa  en  mi,  quan  li  tinch  da- 
das  totas  las  probas  que  podia  darli. 

Tec        Y  això  un  hom  ho  agraheix. 

Laye.  Y  sinó,  pitxor  pera  ell.  A  ne  '1  seu  puesto 
un'  altre.  No  sé  si  ho  sabs:  jo  tinch  un  cor 
que  tots  m'  hi  caben. 

Tec         Ben  mirat  ja  es  lo  millor. 

Laye.  Ah,  sí;  noya,  sí!  No  t'  hi  enfundis.  Mira,  lo 
pendre  promès,  es  com  qui  agafa  ballador. 
Si  hi  trobas  gust  veshi  ballant  balls;  si  no, 
en  acabat  lo  ball  un'  altre. 

Tec.        Oy!  Santa  paraula;  ara  que  parlas  de  ball. 
Be  baixaràs  aquesta  nit  al  del  adroguer. 

Laye.      Encara   que    '1  cel  s'  enfonsés.   Tot  seguit 
que  'm  deixin  sola.  Y  tú? 

Tec.        Jo,  com  que  ja  estich  despedida,  faré  '1  que 
voldré.  Tot  això  hi  hauré  guanyat.   Crech 
que  'm  cridan.     (Anant  cap  d  la  escala.) 
Si.  Qué  voldrà  ara  aquella  bruixa?  Adéu.' 
(Puja  la  escala.) 

Laye.      No  t'  hi  encaparris. 


ESCENA    VII 

LAYETA  y  després  SERAFÍ 

Laye.  Malaguanyada  qui  s'  hi  fa  mala  sanch  pels 
amos.  Si  's  pensan  que  som  negres.  Si  al- 
gun dia  arribo  à  ser  senyora  ja  'm  revenjaré, 
Ja  cal  que  vagi  dreta  la  que'm  vulga  servir. 

Ser.  (Embolicat  de  cara.)  Si  tingués  la  sort  de 
veure  à  la  minyona!...  Ah,  es  vostè,  Layeta? 

Laye.      Ay,  no  '1  coneixia!  Qué  té  mal  de  caixal? 

Ser.  Sí,  mal  de  caixal;  mal  de  sogra.  Donya 
Prudència  que  tantost  me  mata. 

Laye.      Qué  diu  ara? 

Ser.  Si  allò  es  una  fiera!  Quantas  n'  hi  ha  al 
Parque  que   hi  son  ab  menos  dret  qu'  ella. 

Laye.      Y  donchs  qué  li  ha  fet? 

Ser.  M'  ha  encassolat  com  si  fos  un  gall  que  por- 
tan  al  forn.  Tinch  tota  la  cara  plena  de 
talls  y  la  butxaca  vuyda  de  tres  duros  que 
ha  costat  la  trencadissa.  [Tres  duros  de 
plats  y  ollas! 

Laye.      Pobre  senyoret!  Jo  'Is  hi  taria  pagar. 

Ser.  Oh!  ja  penso  ferho;  sinó  ab  diners,  ab  di- 
nadas.  Escolti:  me  volgués  fe  un  favor... 
Qué  no  'm  podria  avisar  à  la  Tecleta  que  jo 
soch  aquí  pera  que  baixés  un  moment? 

Laye.      Tot  just  ara  se  n  acaba  d'  anà  à  dalt. 

Ser.         Es  que  ab  tot  tinch  desgracia. 

Laye.  Oh!  ja  baixarà.  Ara  ray  que  pot  ferho  quan 
vulga.  L'  han  despedida. 

Ser.  Serà  també  per  culpa  nostra.  Ja  m'  ho  te- 
mia. Y  cóm  ho  faré  jo  ara  sens  ella? 

Laye.      Procuri  entendres  ab  la  nova  que  prenguin. 

Ser.        Ja  faré  '1  que  hi  sàpiga. 

Laye.      Nosaltres  ray  que  may  sabem  dir  que  no. 

Ser.         Si  totas  fossin  com  vostè! 

Laye.  Jo  no  puch  veure  patí  à  ningú.  May  nego 
cap  favor  quan  me  '1  demanan. 

Ser.         Aixís  m'  agrada. 

Laye.  Ara  pujaré  al  pis  y  pel  celobert  li  avisaré 
la  Tecleta. 

Ser.    i     Li  estimaré  molt. 

Laye.  Escolti:  <mo  diu  que  !s  vol  venjar  de  donya 
Prudència? 

Ser.         Sí. 

Laye.      Per  qué  no  fa  una  cosa? 

Ser.         Quina  cosa? 

Laye.      Robarli  la  noya. 

Ser.         Apreta! 

Laye.      No  la  estima? 

Ser.         Ja  ho  crech  que  la  estimo! 

Laye.  Donchs  aixís  acaba  de  un  cop  y  ja  veurà 
com  no  li  posa  obstacles  al  casori. 

Ser.         Però  això  es  molt  fort. 

Laye.  Ah!  Jo  soch  partidària  de  las  cosas  fortas. 
O  à  fora  ó  à  dins.  Acabar  prompte. 

Ser.         Però  donya  Prudència  'm  mataria. 

Laye.      Bah!  Ríguissen. 

Ser.  Sí,  me  'n  puch  riure!  Miris  com  m'  ha  po- 
sat avuy. 

Laye.       Un  altre  dia  no  ho  farà. 

Ser.         Sí,  ho  farà  pitjor. 

Laye.      Y  vostè  es  home? 

Ser.         Penso  que  sí,  però  no  m'  atreveixo. 

Laye.      Vaja,  animo. 

Ser.         Y  ella  voldria  deixarse  robar? 

Laye.      Vostè  li  demana  y  veyàm  que  hi  diu. 

Ser.  Sí  que  li  demanaré.  Y  cóm  se  podria  fer  la 
cosa? 

Laye.  Molt  fàcilment.  Miri,  aquesta  nit  hi  ha  ball 
al  carrer,  la  noya  à  V  hora  d'  anà  al  llit  se 
vesteix  com  la  minyona  y  se'n  baixa  abella 
al  ball  sense  que  ningú  se  'n  adoni. 

Ser.         Ben  pensat. 

Laye.  Allí  hi  serà  vostè  y  entremitj  de  la  confusió 
del  ball  se  1'  emporta. 

Ser.         Ben  pensat,  ben  pensat.  ^Y  després? 

Laye.      Home,  després...  això  son  cuydados  seus. 

Ser.  M'  agrada  '1  plan.  Ho  proposaré  à  1'  Ange- 
leta.  Ay,  quan  li  agraheixo  '1  consell!  De 
bona  sana  li  faria  una  abrassada. 

Laye.      Miréusel,  lo  curt  de  génit! 

Ser.         Es  que  estich  molt  cremat  ab  donya  Pru- 
dència. 

(Se  senten  las  esquellas  de  las  cabràs.) 

Laye.      Ara  baixarà  la  Tecleta.   Veu,   ni  hi  ha  ne- 
cessitat de  que  puji  à  avisaria. 

Ser.         Cóm  ho  sab? 

Laye.      Li  portan  la  llet. 


ESCENA    VIII 
Los  mateixos,  BALDIRI  y  després  TECLETA 

(Baldiri  truca  dos  pichs  d  la  porta.  Durant 
tota  la  escena  se  aniran  sentint  algunas  es- 
quellas de  las  cabràs.) 

Ser.  (Apart.)  (Robaria!  Ja  fa  home.  Serà  una 
llissó  pels  companys,  que  's  riuhen  de  mi  y 
'm  diuhen  gallina  mullada.) 

Laye.      Cóm  va  això,  Baldiri? 

Bal.  Com  sempre.  Disposat  à  serví  à  la^s  noyas 
macas. 

Laye.      Qué  'n  coneix  moltas? 

Bal.         Cap  com  vostè. 

Laye.      De  veras? 

Bal.  Y  tan  de  veras!  Com  que  si  vostè  volgués 
aviat  estariam  entesos! 

Laye.      Sí?  Qué  'm  conta! 

Bal.  Llet  y  cabràs,  tot  li  donaria  y  cap  à  cal 
rector...  y  trona  avall. 

Laye.      Ay  carat  de  Baldiri! 

Bal.         Be,  qué  no  vol  pendren  un  porronet? 

Laye.      No,  avuy  no  'n  necessito. 

Ser.         Tecleta! 

Tec.        (Baixant  la  escala.)     Ay,  es  vostè? 

Ser.  Sí,  ja  ho  veu;  fet  un  sant  Llàtzer  per  la 
seva  mestressa. 

Tec.        Ja  no  m'  ho  es. 

Ser.  Ja  ho  sé.  Perxó  que  avans  no  se  n  vaji  vol- 
dria que  'm  fes  un  favor. 

Laye.  (A  Tecleta.)  Porta  "1  jerro,  que  mentres 
parleu  te  '1  faré  umplir.  (Pren  lo  jerro  y 
va  al  costat  de  Baldiri.) 

Ser.         Voldria  robar  à  la  Angeleta. 

Tec        Qué  diu  ara? 

Ser.  Sí,  aquest  vespre;  à  1'  hora  del  ball.  Ja  ho 
hem  combinat  tot  ab  la  Layeta.  Ella  li  ex- 
plicarà. Si  la  Angeleta  consent,  aquesta  nit 
serà  meva. 

Tec.        Qué  atrevit  se  'm  torna! 

Ser.  Es  que  'm  vull  venjar  de  la  sogra.  La  ven- 
ganqa  es  muy  sab?-osa. 

Tec.        Tira  peixet!  Y  d'  aquest  modo  més. 


ESCENA   IX 

Los  mateixos,  QUICO  una  mica  més  alegre 

MÚSICA 


Quico 

Qui  s'  lii  amohina 

pitjor  per  ell; 

jvisca  la  broma 

y  '1  bon  vinet! 

Layeta 

Ay,  Quico,  Quico! 

Quico  (Quadranise)  Qué  s'  ofereix? 

Baldiri 

Qu  estem  alegres! 

Quico 

Ara  va  be. 

Las  camas  me  ballan 

y  tinch  més  dalit 

que  quan  era  jove. 

Baldiri 

Miracles  del  vi. 

Serafí 

Si  logro  casarme 

ingrat  no  seré: 

fé  a  tots  los  prometo 

un  bon  regalet. 

Tecleta 

Que  surti  ab  la  seva. 

Layeta 

Que  tot  vaji  bé. 

Baldiri 

Que  's  casi  ben  prompte. 

Quico 

Que  visca  '1  promès! 

Tots 

Ay,  quina  broma 

que  havem  de  fer! 

Quina  gatzara 

si  tot  surt  bé! 

Tecleta 

Donya  Prudència 

tindrà  un  tropell. 

Layeta 

Y  tots  nosaltres 

nos  en  riurem. 

Baldiri 

Quina  enrabiada! 

Quico 

Prou  se  'ns  fereix! 

Serafí 

Si  acàs  reventa 

no  hi  perdrem  res. 

Tots 

Ay,  quina  broma! 

etc. 

(Ballan  formant  rodona 

Y  Quico  al  mitj.) 

ESCENA    X 
Los  mateixos  y  D.a  PRUDÈNCIA 

PARLAT 

Pru.        (Sortint  per  la  escala  y  empaytantlos  d  tots.) 

Ja  m'  ho  havia  figurat.  Pillos! 
Ser.         La  sogra! 
Tec.  y  Laye.     La  vella! 
Quico  y  Bal.     La  Mera! 

(Escapa)i  tots  corrents:  Serafí  y  Baldiri  pel 
carrer,  Tecleta  y  Layeta  escalas  amant, 
segnidas  de  donya  Prudència;  Quico  queda 
rient  y  surt  cap  al  carrer.) 

QUADRO  TERCER 

Carrer  del  ensanxe.  Las  casas  al  fondo.  A  la  esquerra,  formant 
cantonada,  una  taberna;  al  mitj,  botiga  de  adroguer;  després 
entrada,  qu'  es  la  porteria  del  quadro  anterior.  Altres  botigas 
si  hi  ha  espay.  Devant  de  la  adroguería  hi  haurà  ball;  lo  ta- 
blado  dels  músichs,  fanals  de  colors,  banchs,  etc.   Es  de  nit. 

ESCENA    I 

MANCIÓ,  TOMÀS,  ISABEL,  PERE.,    criadas 
pinxos,  aprenents,  gent  del  poble  y  músichs 

(Al  comensar  lo  quadro  estaran  ballant  tols, 
menos  Pere  que  posat  en  lo  llindar  de  la 
adroguería,  presenciarà  com  ballan.  En  la 
taberna  hi  haurà  un  grupo  de  gent  del  po- 
ble sentatsy  bebent,  y  un  tocant  la  guitarra. 
Los  músichs  en  lo  tablado.) 

MÚSICA 

Coro  Sant  Joan  y  sant  Pere, 

sant  Pere  y  sant  Joan, 
son  nits  senyaladas 
que  cal  celebrar. 
Vóltala,  noya, 
torna  à  voltar; 
vóltala  sempre; 
no  't  cansis  may. 

(Al  acabar  lo  coro  para  7  ball.) 

PARLAT 

Pere  Ara  va  be,  noyas.  Y  tornarhi  desseguida.  Ja 
que  's  fa  '1  gasto  aprofitarho.  No  hi  fa  res 
que  gasteu  la  allombra;  1'  Ajuntament  paga. 

Isab.        Ben  dit.  Visca  '1  senyor  Pere! 

Tots       Visca! 

Pere  Jo  ja  us  convidaria  à  refrescar,  però  conech 
que  no  es  això  de  lo  que  teniu  ganas,  sinó 
de  ballar;  y,  després,  no  vull  que  'Is  altres 
adroguers  se  pensin  que  'Is  dono   llissons. 

Isa'b.        Es  clar. 

Pere  Qui  vulga  refrescar  ja  pot  ferho,  pagant  ell, 
à  la  taberna. 

Manció  {Adelaniantse  ab  Tomàs.)  La  Layeta  no 
baixa  y  ja  deu  ser  tart:  he  vist  passà  '1  se- 
reno. 

Tomàs  Ja  't  diré  V  hora:  las  onze.  {Mirant  lo  re- 
llotje.) 

Manció  Y  això,  qué  tens  rellotje? 

Tomàs  Avuy  n'  hi  fet  un;  però  n'  estich  descontent; 
m'  atrassa.  Prou  atrassat  que  vaig  jo  perquè 
ell  m'  hi  ajudi.  Lo  portaré  à  dispesa. 

Manció  Si  no  hauran  sortit  los  senyors? 

Tomàs     Hem  de  asseguràrnosen. 

ESCENA   II 

Los  mateixos,   QUICO,  VIGILANT 
Y  després  LAYETA 

{Lo  Vigilant  ve  de  la  dreta  y  's  troba  ab  Qui- 

co  que  surt  de  la  entrada.) 
Vig.         Qué  ja  tanquem? 
Quico      No  encara.  Avuy,  que  tot  se  bessi.  Tothom 

ha  de  contribuir  al  esplendor  de  la  festa. 
Vig.         Lo  qu'  es  animació  no  falta. 
Quico      Y  lo  que  'ns  hem  de  animar  encara!    Déi- 

xam    anà   à   dir    quatre    paraulas    aquí    al 

costat. 

{Airavessan  la  escena  ab  lo  Vigilant,  y  Quico 
entra  d  la  taberna.  Grans  riallas.) 
Tomàs     {A  Manció.)     Ja  tenim  la  porteria  libre. 
Manció  Ah!  Ara  ve  la  Layeta. 
Tomàs     Fesla  cantar.     {Layeta  surt  de  la  entrada.) 

Manció  (A  Layeta.)  Alsa  amigo,  cansonera.  Tant 
estàs  pera  empolaynarte? 

Laye.  No,  noy,  ja  ho  sabs:  la  Catedral  no  necessi- 
ta adornos. 

Manció  Com  has  trigat  tant... 

Laye.      Es  que  hi  tingut  feyna. 

Manció  Y  això,  qué  no  han  sortit  los  senyors? 

Laye.  No  'n  fa  poch  de  temps  que  son  fora!  Però 
he  tingut  feyna  ab  la  Tecleta,  perquè  duch 
un  assumpto  entre  mans...  ja  t'ho  esplicaré 
una  altra  estona.  Anem  à  ballar  ara. 

Tomàs     {Acostantse.)     Y  la  Tecleta  que  no  baixa? 

Laye.      Encara  'n  te  per  un  ratet. 

Manció  (Apart  d  Tomàs.)     Ara  es  la  hora. 

Tomàs  (A  Manció.)  Jo  hi  comenso  à  anar.  Vi- 
na  tú. 

Manció  04  Tomàs.)     Tot  seguit  que  puga. 

(Manció  y  Layeta  s  agafan  de  mans  y  's 
barrejan  ab  los  del  ball.  Tomàs  entra  à  la 
escala.) 

ESCENA    III 

Los  mateixos,  menos  TOMÀS,  y  SERAFÍ 

Ser.         (Sense  anà  embolicat  de  cara,  però  senyalat.) 
Ja  ía  més  de  una  hora  que  rodo  per  aquí. 
Qué  deuhen  fer?  No  veig  à  ningú...   Estich 
emocionat.  .  .\xó  de   robà  una  noya  impre- 
siona.  Be,  com  es  la  primera  vegada  que  m' 
hi  trobo...  Quan  n'  haji  de   robà   un'  altra 
ja  hi  estaré  més  fet.  Ah!  Allí  hi  ha  la  Laye- 
ta. Tal  vegada  ella  sabria...    Si  pogués  par- 
larli...  Malvinatge!  Ara  's  posa  a  ballar. 
(Ball,  als  pochs  compasos  se  senten  crits  en  la 
taberna  de  «Que  canti,  que  canti;  que  canti 
V  adroguer».  Pere  canta  acompanyant  ab 
la  guitarra  y  picametits  de  mans  del  coro. 

MÚSICA 


Pere  Pescador  era  sant  Pere, 

y  miracles  feya  en  gran 
però  '1  gran  miracle  fora 
qu'  en  vi  1'  aygua  hagués  tornat. 

Visca  '1  xarel-lo! 

visca  molts  anys; 

qu'  es  medicina 

de  tots  los  mals. 

II 


Sant  Pere  no  fora  calvo 
si  quan  lo  van  batejar 
en  lloch  de  tirarli  aygua 
li  haguessen  tirat  vi  al  cap. 

Visca  *1  xarel-lo! 

etc,  etc. 

(Para  la  música  y  7  ball.y 

PARLAT 

Ser.         Si  ara  que  no  ballarí  pogués...  Layeta! 

Laye.      Qué  vol  senyoret? 

Ser.         Una  pregunta. 

Laye.      (A  Manció.)     Déixam  dos  minuts. 

Manció  (Ap.  d  Layeta.)     Qui  es  aquest  trompet? 

Laye.  {I d.)  Lo  qui  festeja  ab  la  senyoreta  de  la 
Tecleta.  Tínch  que  darli  un  recado.  No  te 
apartis. 

Manció  No  tingas  por.  (Ara  es  la  meva.)  (Se  apar- 
ia y  quant  veu  que  no  es  observat  entra  d  la 
escala.) 

Ser.         Qué  hi  ha,  Layeta? 

Laye.      Tot  va  com  una  seda. 

Ser.         De  veras? 

Laye.  La  senyoreta  hi  ve  bé.  D'  aquí  un  moment 
baixaran.  Han  d'  esperar  que  'Is  vells  se  'n 
vajin  à  dormir.  La  seva  estimada  's  posarà 
un  vestit  de  la  Tecleta  y  semblarà  tot  una 
minyona.  Èn  quan  vinga  vostè  la  agafa  com 
si  anés  à  ballar  y,  camas  ajudeume! 

Ser.  Sí,  camas  ha  dit!  Es  que  las  camas  me  fan 
figa.  No  sé  si  podré. 

Laye.  Bo,  no  'n  faltaria  d'  altre  sinó  que  no  po- 
gués en  sent  1'  hora. 

Ser.  Ja  faré  '1  que  hi  sàpiga.  Y  sinó,  vostè  me 
ajudarà. 

Laye.  Ah,  no!  això  vostè  s'  ho  ha  de  fer  tot  soL 
Be  prou  que  hi  fet  jo. 

Ser.         Es  cert. 

ESCENA   ÍV 

Los  mateixos,   TECLA  y   ANGELETA   vestida  de 
minyona,  per  la  escala 

Ange.      Tinch  una  por...  Si  'm  coneixen! 
Tec.        Qui  vol  que  la  conega? 


dir.  Ara  ja  hi  som. 
trobarte  aquí.  Bai- 


—  29  - 

Laye.      Ja  las  té  aquí.  Acostemnos. 

Ser.         Ay,  la  mare! 

Laye.      {Esparverada.)     Ahont  es? 

Ser.         No,  no  vull  dir  aquella. 

Ange.      Serafí! 

Ser.         Ay,  Angeleta  meva! 

Ange.      Sabs  qu'  es  molt  atrevit  lo  que  'm  fas  fer? 

Ser.         Si  't  sab  greu... 

Ange.      (Ab  decisió.)     No,  es  un 

Tec.        (A   Layeta.)     No  creya 

xant  la  escala  m'  ha  sembat  sentir  la  porta 
del  teu  pis. 

Laye.  No  pot  ser:  si  no  hi  ha  ningú  y  jo  fa  rato 
que  'n  soch  fora. 

Tec.        M'  hauré  enganyat. 

Laye.  A  no  ser  que  '1  senyor  hagués  vingut... 
Com  ell  te  la  clau...  No,  míratel,  ara  hi 
entra.  (D.  Marcos  que  ha  arribat  per  la 
dreta  entra  d  la  escala.)  Mal  dimoni!  Hau- 
ré de  perdre  '1  ball. 

Tec.        Per  qué? 

Laye.  No  veus  qu'  ell  me  necessita?  Anem  à  dalt. 
Y  en  Manció...  Ahont  es  en  Manció?  Qüé 
fan  vostès  aquí  parats?  Encara  no  son  fora? 
(À  Serafí  y  Angeleta.) 

Ser.         Ara,  ara.  Anem. 

Ange.  Sí,  fugim.  (Surten  Serafí  y  Angeleta,  es- 
querra.) 


ESCENA   V 

Los  mateixos,  menos  Angeleta  y  Serafí,  després  DON 
MARCOS,  MANCIÓ,  TOMÀS,  VIGILANT, 
SERENO. 


Laye.  Si  '1  veus  à  n'  en  Manció,  dígali  que  me  'n 
hi  hagut  de  anar. 

Mar.       (Di?is.)     Lladres,  lladres! 

Laye.      Ay,  '1  senyoret! 

Mar.  Lladres!  (Surt  D.  Marcos  corrent y  cridant. 
Corredissa  general.  Tochs  de  pilós.  Manció 
y  Tomds  surten  escapats  y  atravessan  la  esce- 
na. Vigilant  y  sereno  corren  detrds  y  los  aga- 
fan.) 

Mar.       Agafeulos! 

Yigil.     Alto! 

Manció  'Ns  han  xarpat. 

Tomàs    Adéu!  Quinze  días  à  la  sombra. 

Laye.      Vosaltres!  Tu,  Manció? 

Tec.        Y  tú,  Tomàs! 

Manció  No  te  las  havías  tant  perquè  no  trevallava?' 

M'  he  buscat  feyna. 
Laye.      Y  lluhida!  Brètol! 
Manció  Es  à  dir  que  'Is  coneixen? 
Laye.      Una  mica.  Aquest  pillo  era  '1  méu  promès. 
Mar.       Molt  bé.  Donchs  vostè  ja  pot  buscarse  casa 

destí'  ara. 
Laye.      Però  quina  culpa  hi  tinch  jo,  senyoret,  de 

qu'  ell  siga  un  pillo?  Jo  prou   lo  duya  per 

bon  camí. 


ESCENA   VI 

Los  mateixos,  D.3  PRUDÈNCIA,    LLEÓ,   després 
SERAFÍ,  ANGELETA  y  MUNICIPAL 

Prud.      Lladres,  lladres! 

Quico  Altre  vegada?  Sembla  que  no  hi  haji  por- 
ter à  n'  aquesta  casa. 

Prud.  Pillos!  M'  han  robat  la  noya.  Lladres!  (A 
Lleó.)    Però,  crida  tú.  No  serveixes  per' res. 

Lleó        {Ab  calma.)     Pot  ser  t' alarmas  sense  motiu. 

Pru.        Oh,  quins  homes!  Y  ab  això  'm  vaig  casar? 

Lleó        (Ay!  que  bé  estaria  sinó  ho  haguessis  fet.) 

Pru.        Tecleta.  Ahont  es  la  noya? 

Tec.  Si  's  pensa  que  jo  la  tinch  à  la  butxaca!  Ja 
es  prou  gran  pera  anar  sola. 

Pru.        Descarada! 

Muní.  (Dnhent  d  Angeleta  y  Serafí,  iot  motxo.} 
Aquí  estan  estos  pdjaros. 

Pru.        Mírala:  ab  aquell  murri. 

Ser.         (Ay,  Serafí!  Si  ho  contas  ja  faràs  prou.) 

Muní.  Oi  los  pitos  y  cotno  vi  que  fuchian...  los  de- 
turé. 

Pru.        Ja  's  pot  encomanà  à  Dèu,  vostè. 

Ser.        (Y  de  tot  cor.) 

Ange.  Mamà,  jo  'm  vull  casar.  Perxó  hem  fugit. 
(A  Serafí.)     Animat,  tú. 

Ser.         Sí,  volem... 

Pru.  (^4  Lleó.)  Sens  quin  descaro?  Què  't  sem- 
bla! 

Lleó  A  mi  'm  sembla  molt  bé;  y  per  mi  que  's 
casin. 

Pru.        No  't  dich  això. 

Lleó  (Ab  forsa.)  Donchs  jo  sí  que  ho  dich.  Un' 
hora  ó  altre  haig  de  tenir  veu  y  vot  à  casa. 
Y  com  després  de  la  campanada,  no  tens 
més  remey  que  casarlos;  no  se  'n  parli  més. 

Pru.  Tots  ho  voleu?  Està  bé.  (Ja  us  en  faré  pe- 
nedir.) 

Lleó  (Un  més  à  dur  la  creu.  Menos  racció 
per  mi.) 

Pru.  (A  Angeleia.)  Ah,  y  no  'm  fassis  pas  padri- 
na, perquè  no  ho  seré. 

Lleó       (Ja  'n  sortiran,  com  ells  s'  hi  posin.) 

Ange.  Tú  Serafí  y  jo  Angeleta,  semblarà  que  si- 
guem al  paradís. 

Ser.  Y  que  no  hi  faltarà  la  serpent,  perquè  tot 
hi  sigui.     {Per  Prudència.) 

Ange.  Déixaho  corre:  un  cop  casats  ja  'ns  arre- 
glarem. 

Quico      Los  uns  presos,  los  altres  casats:  tot  es  hu. 
Endevant  las  atxas! 
Segueixi  '1  ball;  y  jo...  à  la  taberna. 

Tec.        {Adelaníantse  al'públich.) 
Estem  sense  casa 
qui  'ns  vol  col•locar? 

Laye.      Qui  vulga  minyonas 
que  piqui  de  mans. 

